Liste over Cubas presidenter

Cubas president er statssjef i Republikken Cuba. Embetet beskrives i Cubas grunnlov som trådte i kraft 10. april 2019. Landet har tidligere hatt tre andre grunnlover (fra 1901, 1940 og 1976) der særlig grunnloven fra 1976 medførte en omorganisering av rollen. Opp gjennom årene har embetet hatt forskjellige navn; kjent som «Republikken Cubas president» i perioden 1902–1976 og «Statsrådets president» i perioden 1976–2019 før embetet fikk sitt nåværende navn i 2019.
Presidenten blir valgt på åremål av Nasjonalforsamlingen for folkemakten (NFFM), landets lovgivende forsamling. Et åremål (en periode) varer fem år om ikke NFFM forskyver valget. For å kunne stille til valg må man ha minst fylt 35 år, ha fulle sivile og politiske rettigheter, være cubansk statsborger ved fødsel og ikke ha noe annet statsborgerskap. Likeledes må man være under 60 år for å bli valgt til en første periode (men det gjelder ikke for andre valgperiode).
Presidenten er ansvarlig for å nominere mennesker som er skikket til å holde embetene statsminister, presidenten i Folkets høyesterett, republikkens statsadvokat, landets generalkontroller, valgrådets president og medlemmene av ministerrådet. Videre fungerer presidenten som landets øverstkommanderende og er ex officio leder av Det nasjonale forsvarsrådet.
Som president er embetsholder ansvarlig for å være kjent med, evaluere og vedta beslutninger angående rapportene presentert av statsministeren som dokumenterer vedkommendes arbeid, så vel som arbeidet til ministerrådet og/eller dens utøvende komité. Embetsholder kan lede møtene til ministerrådet og/eller dens utøvende komité. Videre kan vedkommende opprette kommisjoner eller midlertidige arbeidsgrupper for realisering av spesifikke prosjekter. Likeledes har presidenten rett til å delta på møtene og rett til å innkalle til møter av statsrådet.
Presidenten er ansvarlig for å delegere arbeidsområder til visepresidenten. I tilfeller der presidenten er fraværende grunnet sykdom eller av annen grunn ikke kan utføre sine plikter vil visepresidenten ta rollen som fungerende president. Om presidenten ikke klarer å fullføre sine plikter vil presidenten av NFFM ta over rollen som fungerende president inntil den lovgivende forsamlingen velger ny president.
15 menn har blitt valgt president i henhold til grunnloven, mens to stykker har blitt gjenvalgt. Ramón Grau San Martín var president i perioden 1933–1934 og igjen i perioden 1944–1948. Fulgencio Batista var president 1940–1944 og igjen 1955–1959, og fungerende president 1952–1955. Cubas lengstsittende president er Fidel Castro som besatt vervet i 31 år og 84 dager. Miguel Mariano Gómez er presidenten som har besatt embetet kortest, og satt i 218 dager. Fire menn har blitt utnevnt som fungerende presidenter som besatt embetet 1 dag (Manuel Márquez Sterling, Alberto Herrera Franchi, Anselmo Alliegro y Milá og Carlos Manuel Piedra).


== Forklaring ==


== Statsoverhoder ==


== Se også ==
Cubas president
Cubas visepresident
Cubas statsminister
Førstesekretær av Cubas kommunistparti
Andresekretær av Cubas kommunistparti
Cubas opprørspresident, for  perioden 1869–1878 & 1895–1898
Cubas koloniale guvernører, for perioden 1511–1902 & 1906–1909


== Litteratur ==
Gargarella, Roberto (2017). «The "Engine Room" of the Constitution (with Some Particular Attention to the Cuban Case)». Cuban Studies (45). University of Pittsburgh Press. s. 14–27. 


== Fotnoter ==


== Referanser ==
Embetsholdere, tidsperioden de satt, deres visepresidenter, politisk tilhørighet og titlene, samt plikter og ansvarsområde til dagens president blir kildet av referansene under: 

«Cuba's Constitution of 2019» (PDF). Council on Hemispheric Affairs. Besøkt 19. oktober 2019. 
«Cuba». worldstatesmen.org. Besøkt 21. oktober 2019. 
Martinez, Alejandro. «Presidentes de la República de Cuba desde 1902 hasta el presente» (spansk). cubaenmiami.com. Besøkt 18. oktober 2019. 
«I LEGISLATURA (1976–1981)» (spansk). Nasjonalforsamlingen for folkemakten. Besøkt 18. oktober 2019. 
«II LEGISLATURA (1981–1986)» (spansk). Nasjonalforsamlingen for folkemakten. Besøkt 18. oktober 2019. 
«III LEGISLATURA (1986–1993)» (spansk). Nasjonalforsamlingen for folkemakten. Besøkt 18. oktober 2019. 
«IV LEGISLATURA (1993–1998)» (spansk). Nasjonalforsamlingen for folkemakten. Besøkt 18. oktober 2019. 
«V LEGISLATURA (1998–2003)» (spansk). Nasjonalforsamlingen for folkemakten. Besøkt 18. oktober 2019. 
«VI LEGISLATURA (2003–2008)» (spansk). Nasjonalforsamlingen for folkemakten. Besøkt 18. oktober 2019. 
«VII LEGISLATURA (2008–2013)» (spansk). Nasjonalforsamlingen for folkemakten. Besøkt 18. oktober 2019. 
«SESIÓN CONSTITUTIVA» (spansk). Nasjonalforsamlingen for folkemakten. Besøkt 18. oktober 2019. 
«Minuto a minuto: Desarrollo de la Sesión Extraordinaria de la Asamblea Nacional del Poder Popular» (spansk). Nasjonalforsamlingen for folkemakten. Besøkt 18. oktober 2019. 


== Eksterne lenker ==
Hjemmesiden til presidentembetet
Hjemmesiden til nasjonalforsamlingen